cyanic-selkie/wikianc huggingface dataset:
Sojuz 40
Sojuz 40 oli viimeinen miehitetty Neuvostoliiton Sojuz-lento ja Saljut 6 -avaruusasemalle.
Laukaisu tapahtui Baikonurin kosmodromilta 14. toukokuuta 1981 ja paluu noin 8 vuorokautta myöhemmin, 22. toukokuuta 1981. Lennon radiokutsu oli Dnepr (Днепр).
Messias
Messias (hepreaksi מָשִׁיחַ, mashiach, ’voideltu’) on käsite, joka esiintyy kristinuskossa, juutalaisuudessa, islamissa, rastafari-liikkeessä ja druusilaisuudessa. Eri uskontojen käsitykset messiaasta eroavat toisistaan huomattavasti. Kaikissa näissä uskonnollisissa perinteissä messiaan uskotaan olevan merkittävä henkilö, joka suorittaa Jumalan hänelle antaman tehtävän. Kristinuskon käsityksen mukaan Jeesus on tuo Messias, minkä vuoksi kristityt käyttävät hänestä myös nimitystä Kristus, joka on Messias-sanan kreikankielinen käännös.
Sanan alkuperä
Arvonimenä Messias, joka tarkoittaa voideltua, viittaa muinaisen Israelin kuninkaiden ja pappien virkaanastumismenoihin. Vaikutusvaltainen henkilö voiteli kuninkaaksi asetettavan pään hänen kuninkuutensa merkiksi. Esimerkki tästä käytännöstä mainitaan Raamatussa, 1. Samuelin kirjassa, missä kerrotaan kuinka profeetta Samuel vihki Israelin ensimmäisen kuninkaan Saulin. Kaadettuaan öljyä Saulin päähän hän sanoi: ”Herra antaa sinulle myös merkin siitä, että hän on voidellut sinut kansansa hallitsijaksi”.
Poliittinen messianismi
Poliittisella messianismilla tarkoitetaan kansassa, uskontokunnassa tai poliittisessa liikkeessä syntynyttä ajatusta sen aatteen tai yhteiskuntajärjestyksen paremmuudesta ja pyrkimystä saada muut kansat, jopa koko ihmiskunta omaksumaan se. Aatteen kannattajilla on sen mukaan ”historiallinen tehtävä” toteuttaa aatetta. Se on ilmentynyt 1500-luvulla ajatuksena Moskovasta ”kolmantena Roomana” ja Yhdysvalloista ”Jumalan valittuna maana”. Muita esimerkkejä ovat kommunismin maailmanvalloitusaate ja ranskalainen kulttuurimessianismi.
Vanhan testamentin Messias-ennustukset
Vanhan testamentin profetiat lupasivat juutalaisille kuningas Daavidin sukuisen hallitsijan, jonka tultua Israelin valtakunta rakennettaisiin uudelleen. Kristillisen raamatuntulkinnan ja -käännöksen mukaan Jesaja viittaa messiaaseen nimellä ”Ihmeellinen neuvonantaja, väkevä Jumala, iankaikkinen isä, rauhanruhtinas.” Juutalaisen tulkinnan mukaan käännös on ”Ihmeellinen neuvonantaja on väkevä Jumala, iankaikkinen isä, rauhan hallitsija” ja sen tulkitaan viittaavan kuningas Hiskiaan.
Heprealaisen Raamatun profeettojen kirjoissa on kohtia, jotka viittaavat sekä juutalaisen että kristillisen käsityksen mukaan joko messiaaseen tai messiaaniseen aikaan. Sanaa ”messias” eli voideltu ei kuitenkaan näissä kohdissa esiinny.
Niiden mukaan juutalaiset kootaan kaikista maailman ääristä Israelin maahan ja Jerusalemin temppeli rakennetaan uudestaan. . Vanhat kultit hylätään kaikkialla maailmassa ja koko ihmiskunta tunnustaa yhden Jumalan.
Näiden tekstien mukaan messiaan aikana maan päälle tulee ikuinen rauha (Jes.2:4; 11:5-9 ja Miika 4:3-4)
Miikan kirjan mukaan Israelin tuleva hallitsija, jonka suuruus ulottuu maan ääriin saakka, tulee Betlehemistä.
Juutalainen messiaskäsitys
Hepreankielisen sanan mashiach (המשיח, messias) kirjaimellinen käännös on ’voideltu’, joka viittaa rituaaliin, jossa joku tai jokin pyhitetään laittamalla sen päälle pyhää öljyä. Sanaa käytetään monessa kohtaa heprealaista Raamattua, ja sillä viitataan suureen määrään erilaisia henkilöitä ja esineitä; esimerkiksi, kuninkaisiin, pappeihin ja profeettoihin, Temppeleihin, alttareihin, astioihin, happamattomaan leipään, ja jopa ei-juutalaiseen kuninkaaseen.
Maimonides kuvaa messiasta seuraavasti:
”Ja jos kuningas nousee Daavidin huoneesta, joka opiskelee Tooraa ja keskittyy käskyihin kuten hänen isänsä Daavid, sekä kirjallisen että suullisen Tooran mukaan, ja hän saa koko Israelin noudattamaan sitä ja vahvistaa aukkoja sen harjoittamisessa, ja sotii Jumalan sotia, häntä tulee kohdella kuin hän olisi voideltu. Jos hän onnistuu ja rakentaa pyhän temppelin oikealle paikalleen ja kerää Israelin hajaantuneet jäsenet yhteen, hän on todellakin varmasti voideltu, ja hän korjaa koko maailman tuoden sen palvomaan Herraa yhdessä, niin kuin on sanottu: ’Sillä silloin minä annan kansoille kirkkaan kielen, niin että he kaikki julistavat Herran nimeä, ja palvovat Häntä yhdessä’ (Sef. 3:9)”
Juutalaisuudessa uskotaan että messiaan tulo riippuu ihmisten teoista. Sanotaan, että messias tulee joko silloin, kun maailma tarvitsee häntä eniten (kun maailma on niin syntinen ja messiaan pelastuksen tarpeessa) tai kun maailma on ansainnut messiaan (kun hyvyys vallitsee maailmassa).
Juutalaiset ovat selittäneet monien Tanakin (kristittyjen Vanhan testamentin) kohtien olevan Messiasta koskevia ennustuksia. Alfred Edersheim löysi 456 kohtaa, joiden ”muinainen Synagoga katsoi olevan messiaanisia”, ja kaikkein vanhimmissa rabbiinisissa kirjoituksissa oli 558 viittausta, jotka tukivat näitä tulkintoja. Esimerkiksi 1. Mooseksen kirjan 49:10:ssä ennustettiin, että hallitsijan valtikka kuuluisi Juudan heimolle ja että Silo (eli se jolla on valta) tulisi tuosta sukuhaarasta. Onkeloksen targum, Jerusalemin targumit ja midraš kaikki katsovat ilmauksen ”Silo” tarkoittavan Messiasta.
Ajanlaskumme alkuaikoina Qumranin essealaislahko odotti kahta Messiasta, joista toisen piti olla pappi, toisen kuningas.
Josefuksen perusteella saa sen käsityksen, että viimeisellä vuosisadalla ennen toisen temppelin tuhoa vuonna 70 nousi useita messiaita, jotka lupasivat vapautusta Rooman ikeestä ja jotka saivat alttiita seuraajia.
Vuonna 132 tervehdittiin messiaskuninkaana Bar Kokhbaa (ben Kosibaa), joka oli huomattavimpia Messiaana pidettyjä henkilöitä. Kukistaessaan hänen johtamaansa kapinaa roomalaissotilaat surmasivat tuhansia juutalaisia. Jotkut ajattelivat Bar-Kokhban olleen Daavidin jälkeläinen, mikä olisi tukenut hänen väitettään, että hän oli Messias.
Muita vuoden 70 jälkeen itseään Messiaaksi väittäviä olivat kreetalainen Mooses, joka vakuutti, että hän jakaisi Kreetan ja Palestiinan välisen meren, Serenus, joka johti monia juutalaisia Espanjassa, ja sabbatealaisen harhaopiksi katsotun mystisen liikkeen perustanut Šabbetai Tsevi. The Jewish Encyclopedia (X osa, s. 252–255) luettelee 28 väärää messiasta vuosilta 132–1744.
Kristillinen messiaskäsitys
Kristityt uskovat että Uudessa testamentissa kuvattu Jeesus Nasaretilainen oli Vanhassa testamentissa ennustettu messias. Jeesukseen viitataan messiaana esimerkiksi Uuden testamentin Luukkaan evankeliumin luvussa 9, missä Pietari sanoo: ”Sinä olet Kristus, Jumalan Voideltu”.
Daavidin poika
Kristityt uskovat, että Jeesus oli messiaan tulee olla Daavidin jälkeläinen, ja siksi Daavidin sukuun viitataan Uudessa testamentissa useaan kertaan.
Uudessa testamentissa Jeesus kysyy fariseuksilta, kenen jälkeläinen Kristus eli Messias olisi. Vaikka fariseukset eivät uskoneetkaan Jeesukseen, myös heidän mukaansa Messias olisi Daavidin poika.
Messiaan odotus
Kristityn käsityksen mukaan juutalaiset odottivat Jeesuksen aikaan innokkaasti messiasta. Luukkaan evankeliumissa viitataan juutalaisten messiaan odotukseen. Simeon ja muut juutalaiset odottivat Israelin lohdutusta ja Jerusalemin lunastusta, kun Jeesus-lapsi tuotiin temppeliin. Johannes Kastajan kertomuksen yhteydessä myös mainitaan messiaan odotus. .
Profeetta, joka tekisi monia tunnustekoja
Kristityt uskovat, että Viidennessä Mooseksen kirjassa mainittu suuri profeetta viittaa Jeesukseen. Kristityt uskovat, että juutalaiset odottivat tätä profeettaa Jeesuksen päivinä. Kristityt uskovat, että tapa, jolla apostoli Pietari Apostolien tekojen mukaan käytti Mooseksen sanoja, osoittaa hänen tienneen, että jopa uskonnolliset vastustajat tunnustaisivat niiden koskevan Messiasta, ja että tästä voidaan päätellä, että tämä ennustus ymmärrettiin laajalti. Kristityt uskovat, että ihmiset odottivat Messiaan tekevän tunnusmerkkejä.
Messiaan kärsimys ja kuolema kristinuskossa
Kristityt uskovat, että Vanhassa testamentissa ennustettiin messiaan hylkääminen, kärsimys, kuolema ja ylösnousemus. Uuden testamentin perusteella kristityt uskovat, että Jeesuksen opetuslapset alkoivat käsittää näiden Vanhassa testamentissa olevien raamatunkohtien profeetallisuuden vasta Jeesuksen kuoltua. Koska useimpien juutalaisten käsityksen mukaan messiaan ei pitänyt kärsiä ja kuolla, varhaiskristityt korostivat sitä kertoessaan Jeesuksesta juutalaisille.
Tulkinta Vanhan testamentin profetioista
Monien kristillisten tulkintojen mukaan Johannes Kastaja ja hänen opetuslapsensa odottivat, että Messias olisi maallinen kuningas. Uuden testamentin mukaan Jeesuksen opetuslapsilla oli myös ennen hänen taivaaseen nousemistaan se käsitys, että hän vapauttaisi Israelin tuolloin pakanoiden herruudesta ja ennallistaisi Daavidin sukuhaaran hallinnon maan päälle.
Kristinusko kuitenkin hylkää juutalaisen tulkinnan messiaasta maallisena kuninkaana ja pitää sitä virheellisenä. Kristillisen tulkinnan mukaan messiaan tehtävä ei ollut maallinen vaan hengellinen.
Kristillisen tulkinnan mukaan Vanhassa testamentissa messiasta kuvataan kahdella tavalla: toisaalta nöyränä ja aasilla ratsastaen ja toisaalta taivaiden pilvien mukana tuhoamaan vastustajat ja alistamaan kaikki hallitusvallat palvelukseensa
Koska kaikki messiasta koskeneet profetiat eivät toteutuneet Jeesuksen aikana, kristityt selittävät osan niistä viittaavan hänen toiseen tulemiseensa, jonka kristityt odottavat tapahtuvan tulevaisuudessa.
Islamilainen käsitys
Islamissa Jeesusta pidetään Messiaana (Masih), jonka paluuta odotetaan, mutta samalla odotetaan myös toisen messiaanisen hahmon, Mahdin, paluuta.
Koraanissa Jeesusta kutsutaan nimellä Jeesus, Marian poika, (Isa ibn Mariam) ja hänen sanotaan olevan messias, arabiaksi al-Masīḥ, ja Israelin lapsille lähetetty profeetta.
Aiheesta muualla
mwl:Messias (Judaísmo) Mesija (judovstvo) משיח
Herrasmiesliiga (elokuva)
Juoni
Elokuvan tapahtumat sijoittuvat vuoteen 1899. Seikkailija Allan Quatermain (Kuningas Salomon kaivokset) haetaan Afrikasta Lontooseen tärkeään kokoukseen, jossa hän saa kuulla Fantomiksi itseään kutsuvan mielipuolen uhkaavan aloittaa maailmansodan. Quatermain saa johdattevakseen eriskummallisen ryhmän, johon kuuluvat kapteeni Nemo, vampyyri Mina Harker, näkymätön mies Rodney Skinner, ”kuolematon” Dorian Gray sekä tohtori Jekyll / Mr. Hyde. Ryhmään liittyy myös Yhdysvaltain salaisen palvelun agentti Tom Sawyer. Tarinan edetessä ”Herrasmiesliigan” kokoon kutsunut ”M” eli James Moriarty osoittautuu Fantomiksi, jonka tavoitteena oli kaapata ryhmän erikoiskyvyt itselleen.
Basran taistelu (2008)
Basran taistelu oli maalis–toukokuussa 2008 käyty taistelu Irakin pääministeri Nuri al-Malikin johtaman Irakin hallinnon ja Basran kaupungissa vaikuttaneiden šiialaisten asejoukkojen välillä. Šiialaisjoukoista merkittävin oli Muqtada al-Sadrin johtama Jaysh al-Mahdi -järjestö. Odotettua kiivaampaan vastarintaan törmänneet irakilaiset päätyivät lopulta turvautumaan yhdysvaltojen johtaman liittouman tukeen, mikä mahdollisti kuitenkin operaation loppuun viemisen. Basran asejoukkoja ei kuitenkaan kukistettu kokonaan.
Mikko Viherjuuri
Mikko Ilmari Viherjuuri (s. 31. joulukuuta 1948 Helsinki) on suomalainen teatteriohjaaja, näyttelijä ja käsikirjoittaja. Hän on toiminut myös teatterinjohtajana. Viherjuuri on ohjannut Suomen Kansallisteatterissa, Tampereen Teatterissa ja Tampereen Työväen Teatterissa sekä useissa muissa teattereissa ympäri Suomen. Hän on työskennellyt myös Yhdysvalloissa.
Herrasmiesliiga (elokuva)
Juoni
Ryhmän on sisäisistä ristiriidoista huolimatta suoritettava tehtävänsä – pelastaa maailma.
Basran taistelu (2008)
Tausta
thumb|vasen|Irakin uuden 14. divisioonan sotilaiden valmistumistilaisuus helmikuussa 2008. Basran kaupunki on Irakin eteläosassa. Se kuuluu Irakin suurimpiin, ja sen asukkaiden enemmistö on šiialaisia. Irakin sodan sytyttyä vuonna 2003 Basra oli yksi ensimmäisistä Irakin vastaisen koalition valtaamista irakilaiskaupungeista. Vastuu alueen miehityksestä annettiin brittijoukoille. Sodan jälkeen sadristit eli Muqtada al-Sadrin kannattajat saivat tukijoita etenkin kaupungin köyhemmistä kaupunginosista. Väkivaltaisuudet ja yhteenotot brittien ja sadristien Jaysh al-Mahdi -järjestön välillä yleistyivät vuoden 2004 jälkeen, eikä brittien onnistunut operaatioistaan huolimatta kukistaa paikallisia kapinallisia. Britit siirsivät tukikohtansa kaupungista muualle vuonna 2007. Kaikki brittijoukot olivat vetäytyneet kaupungista 3. syyskuuta, ja vastuu kaupungin turvallisuudesta luovutettiin joulukuussa Irakin armeijalle, jota johti Basrassa kenraaliluutnantti Mohan al-Freiji. Irakin pääministeri Nuri al-Maliki oli nimittänyt al-Freijiin virkaansa vuonna 2006, ja tämä oli sittemmin antanut harhaanjohtavia tietoja alueen turvallisuuskehityksestä. Brittien lähdettyä kaupunkia hallitsivat kuitenkin käytännössä šiialaiset asejoukot, jotka saivat tukea Iranilta.
Mikko Viherjuuri
Ura
Mikko Viherjuuren isä, mainostoimistoyrittäjä Matti Viherjuuri, oli toivonut pojasta yritykselleen jatkajaa, mutta poika valittiinkin Teatterikouluun. Mikko Viherjuuri opiskeli Suomen Teatterikoulussa 1968–1971. Ammattiuransa hän aloitti Kuopion Yhteisteatterista 1971, mitä seurasi kiinnitys Oulun kaupunginteatteriin 1972–1975. Vuosina 1975–1985 Viherjuuri toimi näyttelijänä ja ohjaajana Tampereen Työväen Teatterissa. Vuosina 1985–1987 hän johti Kuopion kaupunginteatteria, ja sen jälkeen ryhtyi vapaaksi taiteilijaksi. Vuonna 1997 Viherjuuri alkoi johtaa Seinäjoen kaupunginteatteria. Pesti päättyi vuonna 2000, jolloin hän aloitti Tampereen Teatterin pääohjaajana.
Basran taistelu (2008)
Taistelu
thumb|Irakin 1. divisioonan sotilas tutkii basralaisesta asekätköstä löytynyttä kranaattia. Irakin turvallisuusjoukot aloittivat Irakissa nimellä Saulat al-Fursan tunnetun operaation aamulla 25. maaliskuuta. Enimmillään irakilaisjoukkoja oli kaupungissa noin 30 000. Taistelut alkoivat hieman sen jälkeen, kun joukot olivat edenneet sadristien tukialueelle Al-Tamiyahin kaupunginosaan. Taistelut kiihtyivät ja levisivät muihin kaupunginosiin vielä saman päivän aikana. Irakilaisjoukkojen kohtaama vastarinta oli odotettua paljon kiivaampaa, ja vastaperustetun 14. divisioonan suorituskyky oli alhainen. Amerikkalaiskomentajien kuullessa taistelujen puhkeamisesta irakilaisille kiirehdittiin tiedustelu- ja ilmatukea logistisen avun lisäksi. Basraan tuotiin myös irakilaisia vahvistuksia, mutta samaan aikaan noin tuhat sotilasta oli jättänyt rivinsä. Myös osa irakilaisista poliiseista ei suostunut taistelemaan. Tämä johtui niin joukkojen kokemattomuudesta, kuin sadristien soluttautumisestakin. Taistelut kaupungissa jatkuivat, mutta kumpikaan osapuoli ei päässyt niskan päälle.
Mikko Viherjuuri
Ura
Uran edetessä Viherjuuri suuntautui ohjaamiseen. Hänen teatteriohjauksiaan ovat muun muassa Pirunnyrkki, Hinta, Tuhkimo, Sukuvika ja Älä pukeudu päivälliselle. Viimeksi mainittu oli suuri menestys Tampereen Teatterissa: se sai 94 000 katsojaa 1990-luvun kuluessa. Ranskalaisfarssi teki paluun Tampereen Teatteriin 2014, silloinkin Viherjuuren ohjaamana.
Basran taistelu (2008)
Taistelu
Taistelujen rauhoittamiseksi Muqtada al-Sadr julisti tulitauon 20. maaliskuuta ja kutsui taistelijansa pois kaupungin kaduilta. Tulitaukoa seurasivat neuvottelut sadristien, Hadi al-Amirin johtaman Badr-organisaation ja Malikin Islamilainen Da'wa -puolueen edustaja Ali al-Adeebin välillä. Amiri ja Adeeb matkasivat Iraniin, jonne Sadr oli Malikin tietämättä paennut ja jossa Iranin Quds-joukkojen komentaja Qassem Suleimani välitti osapuolten välille sopimuksen. Sopimus näytti pitävän, ja 30. maaliskuuta taistelut vaikuttivat lakanneen kokonaan.
Mikko Viherjuuri
Ura
Viherjuuren näytelmäkäsikirjoituksia ovat muun muassa Naura nuori (1972) ja Pekka Pellen päivä (1986). Lisäksi hän on kirjoittanut erinäisiä näytelmiä yhteistyössä Seppo Parkkisen kanssa, kuten Prinsessa Ruusunen (2003). Viherjuuri on kääntänyt koko joukon näytelmäkirjallisuutta, kuten Ray Cooneyn It Runs in The Family, joka sai Viherjuuren kääntämänä nimekseen Sukuvika. Se on esitetty useaan otteeseen teattereissa vuodesta 1994 alkaen, ja katsojia esityskerroille on kertynyt yhteensä yli 150 000. Cooneyn Funny Money sai Viherjuuren käännöksenä nimen Riemurahat, näytelmän ensi-ilta oli Porin Teatterissa maaliskuussa 1995. Neil Simonin ja Burt Bacharachin musiikkinäytelmä Promises, Promises sai Viherjuuren kääntämänä nimekseen Poikamiesboksi. Näytelmä sai ensi-iltansa Viherjuuren ohjaamana Tampereen Teatterissa syyskuussa 1999 ja katsojia 28 000.
Basran taistelu (2008)
Taistelu
Taistelut alkoivat uudelleen huhtikuussa Irakin armeijan tuotua Basraan vahvistuksia. Anbarista saapuneen kokeneen 1. divisioonan joukot aloittivat järjestelmällisemmät puhdistusoperaatiot, ja mukana oli Yhdysvaltain merijalkaväen neuvonantajia. Operaatiot huhtikuun puolivälin jälkeen kohtasivat vain vähäistä vastarintaa, vaikkakin osa operaation osallistuneista joukoista kieltäytyi jälleen ilmeisesti Sadrin käskystä ottamasta osaa toimintaan. Kieltäytymisten johdosta erotettiin 500 poliisia ja 400 sotilasta. Irakin armeijan operaatiot Basrassa provosoivat myös sadristit tulittamaan niin sanottua vihreää vyöhykettä Bagdadista sadristien tukialueelta Sadr Citystä käsin, mikä johti amerikkalais-irakilaiseen operaation Sadr Cityssä. Operaatio Basrassa vietiin loppuun toukokuun puolella.
Mikko Viherjuuri
Ura
Viherjuuren kääntämistä näytelmistä erityisen menestynyt on myös Cooneyn farssi Out of Order, suomeksi Hulvaton hotelli. Viherjuuri ohjasi sen Jyväskylän kaupunginteatteriin elokuussa 1995. Näytelmä sai 71 esityskertaa ja 27 000 katsojaa. Seinäjoella pari vuotta myöhemmin katsojia kertyi lähes saman verran. Musiikkinäytelmä Punainen neilikka näyteltiin Viherjuuren ohjaamana ja kääntämänä Tampereen Teatterissa syksyllä 2001, jolloin se sai lähes 40 000 katsojaa.
Basran taistelu (2008)
Seuraukset
Basran taistelu oli ensimmäinen kerta, kun Irakin hallinto pyrki oikeasti puuttumaan šiialaisten asejoukkojen toimintaan. Operaation nihkeästä alusta huolimatta se saatettiin lopulta suorittaa loppuun liittouman tuella. Taistelu toi kuitenkin esiin Irakin armeijan puutteet ja sen riippuvaisuuden liittouman ilmatuesta ja kuljetusavusta. Jaysh al-Mahdi ja muut šiialaiset asejoukot kärsivät suuria tappioita, mutta niiden toiminta ei kuitenkaan loppunut.
Mikko Viherjuuri
Ura
1970-luvulla Viherjuuri näytteli muutaman sivuosan suomalaisissa televisiotuotannoissa, kuten Kämppä (1970). Vuonna 1990 Viherjuurella oli Iivo Paasion rooli Maria Jotunin tekstiin perustuvassa avioliittodraamassa Huojuva talo.
Álvaro Mesén
Álvaro Mesén (s. 24. joulukuuta 1972 Alajuela) on costaricalainen jalkapallomaalivahti. Hän pelasi pitkään LD Alajuelense -seurassa ja sen jälkeen muun muassa Club Sport Heredianossa vuosina 2004–2006. Mesénin ensimmäinen maaottelu oli 25. marraskuuta 1999 Slovakiaa vastaan. Hän on pelannut 38 maaottelua (tilanne 20. kesäkuuta 2006). Mesén oli mukana vuosien 2002 ja 2006 Costa Rican MM-lopputurnausmiehistössä mutta oli molemmissa turnauksissa varamaalivahtina eikä pelannut.
TobyMac
Toby McKeehan (syntyjään Kevin Michael McKeehan, 22. lokakuuta 1964 Fairfax, Virginia), taiteilijanimeltään TobyMac, tyyliteltynä tobyMac, on yhdysvaltalainen kristillinen hip hop/pop-artisti, musiikkituottaja, laulaja-lauluntekijä ja kirjailija. Hän tunnetaan kristillisen laulutrio DC Talkin jäsenenä vuodesta 1987 vuoteen 2000, jolloin yhtye ilmoitti jäävänsä tauolle. DC Talkin jälkeen TobyMac aloitti menestyksekkään soolouransa. DC Talkin yli kahdeksan miljoonan albumin myynnin lisäksi hänen neljää julkaistua sooloalbumiaan on tähän mennessä myyty yli kaksi miljoonaa kappaletta, joista viimeisin, Tonight julkaistiin vuonna 2010. TobyMac on myös voittanut vuoden 2008 CD+DVD-julkaisullaan Alive and Transported parhaan rap- tai rock-gospelalbumin Grammy-palkinnon ja ollut myös useasti ehdolla eri kategorioissa.
Teknologinen työttömyys
Teknologinen työttömyys tarkoittaa työttömyyttä, joka aiheutuu teknologian korvatessa ihmistyötä. Ilmiö vaikuttaa sekä yksittäisten työpaikkojen että koko yhteiskunnan tasolla. Sen vaikutus yhteiskuntaan on kiistanalainen aihe.
Ilmiö
Perinteisen taloustieteen edustajat väittävät, että kokonaisuutta tarkastellen koneen korvaama ihminen voi aina siirtyä jonkin muun tekemättömän työn pariin, tai tehdä töitä tuon koneen huollon, ylläpidon ja kehittämisen parissa. Teknologian oletetaan siis luovan työpaikkoja viemiensä tilalle. Kritiikki puolestaan liittyy muun muassa ajatukseen siitä, että teknologian tarkoitus on vapauttaa ihminen työstä eikä vain palvella taloudellisen edun tavoittelua; sen ei nimenomaan tulekaan synnyttää työpaikkoja, vaan hävittää niitä.
Työpaikkojen häviäminen positiivisena asiana ei sovi totuttuun talouden paradigmaan, jossa ihmisten on voitava tehdä töitä ansaitakseen palkkansa, jotta he voivat toimia kuluttajina ylläpitäen rahan kiertoa, ja siten pitää talouden pyörimässä. Työn hävittäminen kuitenkin täyttää tuottavuusmallin mukaisen tehokkuuden määritelmän, koska työ on panos.
Yhdysvalloissa vain 0,5 prosenttia työvoimasta työskentelee uusilla aloilla jotka ovat syntyneet vuonna 2000 tai sen jälkeen.
Englannin keskuspankin pääjohtaja Mark Carney varoitti vuonna 2018 että teknologisen kehityksen aiheuttamat joukkotyöttömyys ja palkkojen polkeminen paikoillaan saattavat saada kommunismin kasvamaan sukupolven kuluessa, ja että Karl Marx ja Friedrich Engels saattavat tulla uudelleen ajankohtaisiksi. Tähän vaikuttaa Carneyn mukaan myös se, että osa kansasta hyötyy uusista teknologioista kun taas muut jäävät hyödyistä osattomiksi.
Automaatiolle alttiin työtehtävän yleispiirteitä
Automaatiolle alttiuteen ei niinkään vaikuta se onko työ manuaalista vai valkokaulustyötä, vaan onko se rutiininomaista. Työtehtävät joissa on ennustettava kuvio toistettavia aktiviteetteja soveltuvat koneoppimisen algoritmien opittavaksi. Tekoälyä tutkivan professorin Sebastian Thrun mukaan yksikään toimistotyöpaikka ei ole automaatiolta turvassa.
Alttius automaatiolle vaihtelee suuresti alakohtaisesti.
Oxfordin ja Yalen yliopistojen vuonna 2017 toteuttamassa kyselyssä 352 maailman johtavaa tekoälytutkijaa ennusti, että vuonna 2060 on todennäköistä, että koneet pystyvät silloin suoriutumaan kaikista tehtävistä ihmistä paremmin.
Työn polarisoituminen
Taloustieteilijät ovat huolissaan työn polarisoitumisesta, jossa vaativuudeltaan ja palkkaukseltaan keskitasoinen työ kuten tehdastyö katoaa ja matalan vaativuuden ja palkkauksen työ kasvaa kuten myös korkean vaativuuden ja palkkauksen työ. Tämä tarkoittaa sitä, että toisessa päässä olisi siivoajia ja pikaruokaravintoloiden työntekijöitä sekä toisessa päässä arkkitehteja ja johtohenkilöstöä, eikä välimaata olisi välissä.
Keskiluokan työpaikat syntyivät massatuotannosta ja automaatio siirtää massatuotannon työpaikat historiaan. Siitä seuraa keskiluokan kurjistuminen ja mahdollisesti keskiluokan katoaminen.
Taloustieteilijät tarkoittavat työn polarisoitumisella sitä, että keskiluokan työt häviävät, jolloin myös keskiluokka häviää. Se taas tarkoittaa sitä, että kansalaiset jakautuvat köyhiin ja rikkaisiin, kun välissä ei enää ole keskiluokkaa, kun entiset keskiluokkaan kuuluneet joutuvat vastaanottamaan matalan vaativuuden ja palkkauksen työtä. Samalla se tarkoittaa sitä, että keino saavuttaa korkean vaativuuden ja palkkauksen työ on käymällä yliopistokoulutus. Angus Deatonin mukaan Yhdysvalloissa menee hyvin henkilöllä, joka on suorittanut yliopiston kandidaatintutkinnon. Deatonin mukaan kolmasosalla Yhdysvaltojen kansalaisista menee hyvin ja heillä on yliopistokoulutus. Yliopiston käyneillä palkat ovat myös nousseet, muilla ei.
Vuonna 2019 oli nähtävissä, että Yhdysvaltojen työvoima on teknologian vuoksi jakautumassa kahtia; työ on teknologian vaikutuksesta polarisoitumassa.
Työvoimatarpeen vähentyminen palvelusektorilla
Teollisuuden koneistuminen ja automaatio ovat siirtäneet työ oimaa teollisuudesta palvelualoille. Palvelut ovat työllistäneet ihmisiä viime vuosikymmeninä, koska palveluja on ollut hankalampi koneistaa. Esimerkkejä työpaikkojen häviämisestä myös palvelusektorilta on nähtävissä.
Automaattiset liikennevalot olivat varhaisia ihmistyövoiman korvaajia. Pankkiautomaatit ja verkkopankki ovat syrjäyttäneet pankkivirkailijat, liikennepoliisien määrää on voitu vähentää nopeusvalvontakameroilla ja itsepalvelukassat ja uudet maksutavat vähentävät kassatyöntekijöiden tarvetta. Yksityisen sektorin suurin komponentti on vähittäiskauppa, jossa verkkokauppa ja sen jatkuva kehittyminen on vähentänyt työvoiman kysyntää. Pankkipalveluiden lisäksi myös vakuutuspalvelut ovat siirtyneet suurelti Internetiin. Koulutuspalvelut ovat siirtymässä Internetiin oppimisympäristöinä joissa on videoluentoja ja tehtäviä.
Viranomaisasiat, lakiasiainpalvelut ja kirjanpitopalvelut saattavat muuttua yhä automatisoidummiksi sähköisen asioinnin ja sähköisten allekirjoitusten yleistymisten myötä. Kuljetuspalveluita ja virkamiesten luovuutta vaatimattomia tehtäviä esimerkiksi verohallinnossa saatetaan korvata keinoälyllä.
Verkkokaupan kasvu
Vuonna 2018 kauppakeskusten ammattilaisista 86 prosenttia arvioi, että verkkokaupan kasvu vaikuttaa negatiivisesti kauppakeskuksiin. Verkkokaupan kasvuun liittyvät myös varastotyön automaatio ja uudet ratkaisut pakettien kuljetuksessa. Robotti voi kuljettaa paketin kotiovelle.
Kuljetuspalvelut
Liikenteen automaatio itseajavilla autoilla on teknologisen työttömyyden aiheuttaja. Vuonna 2017 Yhdysvalloissa oli 3,5 miljoonaa kuorma-autonkuljettajaa, joka oli monessa osavaltiossa yleisin ammatti. Laajemmin tarkasteltuna kuorma-autoiluun liittyy 8,7 miljoonaa työpaikkaa, mikä tarkoittaa yhtä työpaikkaa 15 työntekijää kohden Yhdysvalloissa. Rekkakuskit ovat merkittäviä asiakkaita liikenneasemilla, ja rekkakuskien palkkaus on keskiluokkainen. Liikenteen automaatiolla on merkittävät vaikutukset yhteiskuntaan rekkakuskien työllisyyden ja rekkakuskien kulutuksesta riippuvaisten liikenneasemien kautta.
Pikaruokalat
McKinseyn tutkimuksen mukaan lähes kolme neljäsosaa pikaruokaloiden ja ravintoloiden työntekijöistä korvautuu roboteilla. Vuonna 2017 McDonaldsin entinen toimitusjohtaja Ed Rensi kertoi, että työntekijöiden korvaaminen roboteilla etenee palvelualoilla ja lopulta käytetään robotteja. Robottien käyttöönottoon vaikuttaa työntekijöiden palkkojen lisäksi Rensin mukaan työn liikasääntely, jota hän kuvailee hölynpölyksi.
Vähimmäispalkan korottaminen ja automaatio
Kun teknologia on kehittynyt korkealle tasolle ja sen käyttöönottoa estävä tai hidastava tekijä on työntekijöiden matalat palkat, tällöin vähimmäispalkan korottaminen johtaa teknologiseen työttömyyteen, kun automaatioteknologian käyttöönotosta tulee kannattavaa. Tällaisessa tapauksessa vähimmäispalkan korottamisen intentio on auttaa työntekijää, mutta käykin niin että hän joutuu työttömäksi. Vähimmäispalkan nosto koskee vähittäiskauppaa ja palveluita, ja johtaa pankkiautomaattien, pikaruokaloiden tilausnäyttöjen ja kauppojen itsepalvelukassojen yleistymiseen
Vähimmäispalkan nostoa seuraava korvaaminen automaatiolla koskee erityisesti vanhoja, naisia ja mustia. Teknologian korvaama henkilö saattaa olla työllistämiskelvoton tai löytää entistä huonomman työpaikan.
Ansiotuloverokertymän pienentyminen
Teknologisen työttömyyden aiheuttama ansiotulojen romahdus aiheuttaa myös ansiotuloista kerättävien ansiotuloverojen romahduksen.
Etelä-Koreassa vuonna 2017 poistettiin verovähennykset automaatioon investoivilta yrityksiltä. Mediassa politiikkaa kutsutaan maailman ensimmäiseksi robottiveroksi. Politiikan tarkoituksena on paikata ansiotuloverojen menetystä ja täyttää tulonsiirtoihin käytettävää verokirstua ennen massatyöttömyyttä. Etelä-Korean toimenpide on varoitusmerkki tulevasta ongelmasta. Toimenpide on tehty pääasiassa tarkastelemalla verotulojen kehitystä, johon työttömyyden odotetaan tekevän loven. Toimenpide myös hidastaa automaation käyttöönottoa.
Ei ole lainkaan selvää mistä menetetyt verorahat kerätään sitten kun ansiotuloveroista kertyy entistä vähemmän verorahaa. Verorahojen menetys aiheuttaa paineen kerätä verorahat jostakin ja jotenkin. Yleinen ehdotus on, että verotetaan niitä robotteja jotka ovat korvanneet ihmiset työntekijöinä. Robotin määritteleminen on kuitenkin hankalaa. Robotin hankintahintaan lisättävä vero tuottaa kansantaloudelle haittaa, sillä se hidastaa tuottavuuden kasvua.
Arvioita automaation käyttöönotosta
Vuonna 1930 ekonomisti John Maynard Keynes ennusti, että tuotannon tehostumisen ja varallisuuden kasautumisen ansiosta kaikki ihmistyön tulokset voitaisiin pian saavuttaa neljäsosalla siitä vaivasta, joka samaan työhön kului 1930-luvulla, ja jos vain väestönkasvu saataisiin pidettyä kurissa eikä suuria sotia käytäisi, niin 2030-luvulle tultaessa tekninen kehitys lopulta syrjäyttäisi kaikki työntekijät, ja ihmiskunnan elossapysymisen ikivanha ongelma ratkeaisi. Keynes oletti työn katoamisen myötä syntyvän ylimääräisen vapaa-ajan saattavan ihmiset hermoromahduksiin.
Suomessa ETLA ennusti 2014 että joka kolmas työpaikka Suomessa katoaa tietotekniikan kehittymisen takia. Puolestaan monimutkaista ajattelua, etiikkaa, moraalia ja ihmisten välistä viestintää vaativat työt lisääntyvät kahden seuraavan vuosikymmenen aikana.
Martin Ford, ohjelmistoyrittäjä ja kirjailija, ennusti The Washington Post -lehdessä työttömyyden nousevan 75 prosenttiin vuosisadan loppuun mennessä. Hänen mukaansa uudet työpaikat syntyvät vain digitaalisille aloille, kun robotit korvaavat ihmiset eri aloilla ja ihmiset vain ohjaavat ja ohjelmoivat robotteja ja muita koneita.
Työtehtävät, jotka työllistivät 47 % yhdysvaltalaisista vuonna 2010 arvioitiin mahdollisesti katoaviksi 10–20 vuoden sisällä.
PwC:n tutkimuksen mukaan Yhdysvalloissa alttius automaatioon on 38 prosenttia. Oxfordin yliopiston tutkimuksen mukaan Yhdysvalloissa alttius automaatiolle on 47 prosenttia. Automaatio iskee kaikkein voimakkaimmin kehittyvissä maissa. Kehittyvissä maissa alttius työpaikkojen automaatioon on jopa 85 prosenttia.
Forrester Researchin tutkimuksen mukaan 2016–2025 Yhdysvalloissa automaatio hävittää 22,7 miljoonaa työpaikkaa. Forresterin mukaan kustannusten pudottamispaine antaa yrityksille aihetta katsella robottien suuntaan. Yritykset pelkäävät uusien yritysten digitaalisten vaihtoehtojen nakertavan niiden perinteisiä arvoketjuja. Yritykset kääntyvät digitalisaation ja automaation puoleen kilpaillakseen paremmin.
McKinseyn tutkimuksen mukaan vuoteen 2030 mennessä automaatio voi hävittää 236 miljoonaa työpaikkaa Kiinassa.
Perustulo ratkaisuna teknologiseen työttömyyteen
Elon Muskin mukaan automaatio/robotit työntävät ottamaan käyttöön perustulon. Muskin mukaan työpaikkojen menetykset tulevat olemaan niin vakavia, että valtion on otettava rooli kansalaisten toimeentulon varmistamisessa. Muskin mukaan perustulo on välttämätön. Perustuloa ovat esittäneet ratkaisuksi myös Facebookin Mark Zuckerberg ja miljardööri Richard Branson.
Taloustieteilijä Joseph Stiglitz pitää perustuloa teknologisen työttömyyden ratkaisuna, mutta painottaa että perustulo ei ole kokonaisvaltainen ratkaisu teknologiseen työttömyyteen.
Yuval Noah Hararin mielestä on ongelmallista että perustulo on kansallinen ratkaisu. Hararin mukaan automaatiovallankumouksen myötä teknologisesta työttömyydestä kärsivät eniten matalamman tulotason maat, kuten Honduras tai Bangladesh. Hararin mukaan vain rikkailla mailla on varaa perustuloon, ja rikkaiden ja köyhien maiden ero tulee kasvamaan.
Perustulo ei ratkaise ihmisen elämän tarkoitukseen, sosiaaliseen statukseen ja omaan identiteetiin liittyviä ongelmia. Tähän asti työpaikat ja työ ovat tarjonneet ihmisille juuri näitä asioita. Teknologinen työttömyys ja perustulon varassa eläminen saattavat aiheuttaa ihmisille eksistentiaalisen kriisin.
Spy vs Spy
thumb|right|250px|Sarjakuvan tunnuslogo Spy vs Spy on MAD-lehdessä vuodesta 1961 julkaistu tekstitön mustavalkoinen strippisarjakuva. Siinä valkoinen ja musta vakooja kilpailevat keskenään. Sarjakuvan loi kuubalainen Antonio Prohías, joka pakeni kotimaastaan Yhdysvaltoihin vuonna 1960 Fidel Castron noustua valtaan. Spy vs Spy oli kylmän sodan vertauskuva ja Prohíasin kommentti aseellisen kilpavarustelun turhuudesta. Mad-lehden sarjakuvissa Spy vs Spy oli ainutlaatuinen siinä, että se on jatkunut alkuperäisen tekijänsä kuoleman jälkeen. Prohíasin vetäydyttyä sitä ovat jatkaneet useat piirtäjät, kuten Duck Edwing. Vuodesta 1997 alkaen sitä on piirtänyt Peter Kuper.
Spy vs Spy on piirretty hyvin tyylitellysti ja sen hahmot ovat pitkänokkaisia ihmismäisiä olentoja. Sarjassa esiintyy kaksi identtistä vakoojaa, musta ja valkoinen, jotka keksivät mitä mielikuvituksellisimpia keinoja toistensa päänmenoksi. Tyypillisessä stripissä toinen vakoojaa virittää toiselle tappavan ansan. Joskus ansa toimii, mutta joskus toisella vakoojalla onkin loistava vastasuunnitelma ja hän selviää voittajana. Vitsi huipentuu joko jommankumman vakoojan kuolemaan tai lievempään vastoinkäymiseen. Muutamissa harvoissa vanhoissa sarjoissa molemmat lankeavat toistensa ansoihin ja tuloksena on tasapeli. Joissakin stripeissä esiintyy myös kolmas harmaa vakooja, joka on viehättävä nainen ja onnistuu poikkeuksetta päihittämään sekä mustan että valkoisen vakoojan. Näiden strippien otsikkona on ”Spy vs. Spy vs. Spy”.
Normaalin signeerauksen ohella Prohíasilla oli tapana kirjoittaa sanat ”By Prohias” Morse-aakkosilla jokaisen stripin alkuun, ensimmäisen ruudun alapuolelle.
1970-luvun alun suomalaisessa MAD-lehdessä sarjan nimi oli X & Y (musta oli X ja valkoinen Y). 1980-luvulla Mad-lehden alkaessa ilmestyä uudelleen Suomessa sarjakuvaa julkaistiin aluksi nimellä Vakoojat, mutta myöhemmin siirryttiin käyttämään englanninkielistä nimeä.
La Crête Bergthaler Mennonite Church
La Crête Bergthaler Mennonite Church on mennoniittakirkko Kanadassa. Vuonna 2006 sillä oli noin 1000 jäsentä ja 6 seurakuntaa.
Luis Albeiro Cortés Rendón
Luis Albeiro Cortés Rendón (2. helmikuuta 1952 – 12. toukokuuta 2022 ) oli kolumbialainen roomalaiskatolinen piispa. Hänet vihittiin papiksi Pereiran hiippakuntaan 8. joulukuuta 1978. Hänet nimitettiin Vélezin hiippakunnan piispaksi 14. toukokuuta 2003, ja piispaksi vihkiminen seurasi 27. kesäkuuta. Pääkonsekraattorina toimi Beniamino Stella, jota avustivat Tulio Duque Gutiérrez ja Fabio Suescún Mutis. Cortés Rendón asetettiin virkaansa 17. heinäkuuta 2003.
Erdni Ombadykov
Erdni Ombadykov (s. 27. lokakuuta 1972), tai Telo tulku rinpoche, on amerikkalainen tiibetinbuddhalainen munkki ja kalmukkien hengellinen johtaja.
Kuwaitin naisten jalkapallomaajoukkue
thumb|right|240px|Kuwaitin maajoukkue vuonna 2012 Kuwaitin naisten jalkapallomaajoukkue on Kuwaitin naisten edustusjoukkue jalkapallossa. Se toimii Kuwaitin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 Kuwaitilla ei ollut sijoitusta maailmanrankingissa. Sen historian paras rankingsijoitus on 110. Ensimmäisen ottelun se pelasi 28. helmikuuta 2010 Palestiinaa vastaan eikä se ole pelannut kesäkuun 2013 jälkeen yhtään Fifan alaista ottelua. Kuwait ole voittanut yhtään maaottelua.
Erdni Ombadykov
Tausta ja yksityiselämä
Vuodesta 1995 lähtien Ombadykov on ollut naimisissa, ja parilla on yksi lapsi. Hän asuu osan vuodesta Elistassa sukulaistensa luona toimiessaan lamana ja osan vuodesta perheensä kanssa Coloradossa.
Munkkina
Ollessaan 7-vuotias Ombadykov tapasi dalai-laman, joka oli vierailemassa paikallisessa temppelissä. Tämän seurauksena Ombadykov kutsuttiin muuttamaan Intiaan opiskelemaan buddhalaisuutta. Tuolloin dalai-lama tunnisti Ombadykovin uudelleensyntyneeksi Tilopaksi, joka oli buddhalainen pyhimys. Näin ollen Ombadykov on siis tulku, ja hän otti käyttöön nimen Telo rinpoche. Parikymppisenä, vuonna 1992, Ombadykov matkusti dalai-laman kanssa Kalmukiaan vuonna, jossa ei ollut toiminnassa yhtään temppeliä tai uskonnollista johtajaa. Samana vuonna Dalai-lama valtuutti Telo rinpochen toimimaan Kalmukian buddhalaisten hengellisenä johtajana Shaddin lamana.
Ombadykov luopui munkinlupauksestaan vuonna 1995, koska katsoi vastuun koko Kalmukian buddhalaisuudesta liian suureksi yhdelle miehelle. Hän palasi hengellisen johtajan rooliin myöhemmin, mutta ei voi perhesyistä toimia enää täysivaltaisena munkkina (luostarisäännöt kieltävät munkkeja avioitumasta). Telo rinpoche on kuitenkin ollut aikeissa kouluttaa itselleen seuraajan ja on auttanut paikallisia munkeiksi pyrkiviä miehiä pääsemään koulutettaviksi Intiaan.
Ombadykov on kuvannut buddhalaisuutta "realistiseksi" ja "pragmaattiseksi" tavaksi hahmottaa maailmaa, niin uskontona kuin filosofianakin.
Helmikuussa 2022 Ombadykov pakeni Venäjältä. Taustalla oli amerikkalaisen koripalloilijan Brittney Grinerin pidättämiseen ja tuomitsemiseen yhdeksäksi vuodeksi vankeuteen. Ombadykov on vain Yhdysvaltain kansalainen, ja hän oli pyrkinyt hakemaan myös Venäjän kansalaisuutta mutta päätyi pakenemaan Mongoliaan, joka alkoi toivottaa tervetulleeksi Venäjältä paenneita siviilejä osittaisen liikekannallepanon alettua syksyllä. Ombadykovista tuli myös ensimmäinen Venäjän uskonnollinen johtaja, joka vastusti julkisesti Venäjän hyökkäystä Ukrainaan.
Valeri Muratov
Vuonna 1970 Muratov voitti West Allisissa pidetyissä, tuolloin vielä epävirallisissa sprintterien MM-kisoissa, kultaa. Toisen kultamitalin hän voitti vuonna 1973. Lisäksi hän saavutti hopeaa vuonna 1972 ja pronssia 1975.
Uransa aikana Muratov luisteli kaikkiaan seitsemän maailmanennätystä, kaikki Medeossa.
Fiona (laulaja)
Fiona Flanagan, taiteilijanimeltään Fiona, (s. 13. syyskuuta 1961 Phillipsburg, New Jersey, Yhdysvallat) on rock-laulaja, joka on julkaissut viisi albumia. Hän on vieraillut Warrantin Cherry Pie -albumilla. Fiona on myös näytellyt jonkin verran: hän esiintyi Bob Dylanin kanssa elokuvassa Tähdenlento (1987) ja esitti sarjamurhaajaa yhdessä Miami Vicen jaksossa vuonna 1986.
Fiona on ollut naimisissa tuottaja Beau Hillin kanssa. Hill on ollut tuottajana ja taustalaulajana Fionan albumeilla sekä soittanut niillä instrumentteja. Fionan albumeilla ovat soittaneet Wingerin jäsenet Kip Winger, Reb Beach ja Rod Morgenstein.
Libanonin naisten jalkapallomaajoukkue
Libanonin naisten jalkapallomaajoukkue on Libanonin naisten edustusjoukkue jalkapallossa. Se toimii Libanonin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sen sijoitus maailmanrankingissa oli 135. Sen historian paras rankingsijoitus on 92. Ensimmäisen ottelunsa se pelasi huhtikuussa 2006 Algeriaa vastaan. Libanon osallistunut kerran maailmanmestaruuskilpailujen ja kerran Aasian-mestaruuskilpailujen karsintoihin.
Evangelical Mennonite Conference
Evangelical Mennonite Conference on evankelinen mennoniittakirkko Kanadassa. Sillä on seurakuntia viidessä Kanadan provinssissa: Albertassa, Brittiläisessä Kolumbiassa, Manitobassa, Ontariossa, ja Saskatchewanissa. Vuonna 2006 sillä oli 7270 jäsentä ja 53 seurakuntaa.
Madagaskar talviolympialaisissa 2006
XX talviolympialaisissa Italian Torinossa 10. helmikuuta – 26. helmikuuta vuonna 2006 Madagaskaria edusti yksi urheilija, alppihiihtäjä Mathieu Razanakolona.
Razakolona osallistui Kansainväliseltä hiihtoliitolta FIS:iltä saamansa villin kortin turvin supersuurpujotteluun ja pujotteluun. Supersuurpujottelussa hänen sijoituksensa oli 39. ja pujottelussa hän keskeytti.
Mary Coughlan
thumb|Mary Coughlan Mary Coughlan (s. 28. toukokuuta 1965, Donegal) on irlantilainen Fianna Fáil -puolueen poliitikko. Coughlan toimi useissa ministerintehtävissä 2000-luvulla. Hän oli Irlannin parlamentin alahuoneen, Dáil Éireannin jäsenenä vuosina 1987–2011. Coughlan menetti paikkansa vuoden 2011 vaaleissa.
Coughlan opiskeli yhteiskuntatieteitä University College Dublinissa. Hänet valittiin Irlannin parlamenttiin vain 21-vuotiaana. Ennen poliittista uraansa Coughlan ehti toimia lyhyesti sosiaalityöalalla. Hän toimi tánaistena, eli varapääministerinä Brian Cowenin hallituksessa 2008–2011.
Coughlan oli naimisissa poliisina työskennelleen David Charltonin kanssa, joka kuoli syöpään syyskuussa 2012. Heillä oli kaksi lasta.
Leo Linkovesi
Leo Ensio Linkovesi (8. huhtikuuta 1947 Helsinki – 7. marraskuuta 2006 Kerava) oli suomalainen pikaluistelija, joka oli erikoistunut pikamatkoille.
Linkovesi osallistui vuonna 1970 Yhdysvalloissa järjestettyihin ensimmäisiin epävirallisiin sprintterien MM-kilpailuihin, minkä jälkeen päätti keskittyä yleisluistelun sijasta ainoastaan sprinttimatkoihin ja tähdätä täysipainoisesti Sapporon olympialaisiin.
Davosissa 8. tammikuuta 1972 Linkovesi luisteli ensimmäisenä ihmisenä 500 metriä 38 sekuntiin (tasan 38,0). Hän lähti ennakkosuosikkina samana talvena pidettyihin Sapporon olympialaisiin mutta jäi siellä 500 metrillä kuudenneksi, minkä lisäksi hän sijoittui 1 500 metrillä 34:nneksi. Olympialaisten jälkeen hän voitti Ruotsin Eskilstunassa sprintterien maailmanmestaruuden oltuaan kummallakin 500 metrin matkalla nopein sekä sijoituttuaan 1 000 metrillä 15:nneksi ja 16:nneksi.
Vuoden 1972 jälkeen Linkovesi siirtyi ammattilaistalliin, joka teki konkurssin kahden toimintavuoden jälkeen. Tallin MM-kilpailuissa hän saavutti hopeaa vuonna 1973 sekä EM-kilpailuissa pronssia vuonna 1974.
Sosialistinen nuorisoliitto
Sosialistinen nuorisoliitto (SNL) oli 1920-luvulla Suomessa toiminut vasemmistolainen nuorisojärjestö. SNL perustettiin alun perin 6. toukokuuta 1923 nimellä Suomen sosialistinen nuorisoliitto viranomaisten lakkauttaman Suomen sosialidemokraattisen nuorisoliiton (SSN) työnjatkajaksi, mutta muotoseikkojen vuoksi yhdistystä ei tuolloin hyväksytty rekisteriin. Järjestö perustettiin uudelleen 2. joulukuuta 1923 ja se hyväksyttiin yhdistysrekisteriin tammikuussa 1924.
SNL oli virallisesti itsenäinen, mutta se kannatti Suomen sosialistista työväenpuoluetta (SSTP) ja sitä seurannutta vaalijärjestöä. Monet nuorisoliiton aktiivit olivat mukana Suomen kommunistisen puolueen (SKP) ja Kommunistisen nuorisointernationaalin (KNI) toiminnassa. SNL ei kuitenkaan virallisesti liittynyt internationaaliin.
Toiminnan aloittaminen
Kun tiedot SSN:n lakkauttamisesta saapuivat perusjärjestöihin, oli uusien yhdistysten perustaminen jo käynnissä. Nuorisoliikkeen toiminta jatkui siten lähes katkeamattomana. Perustavaan kokoukseen lähetti edustajia 72 järjestöä ja 19 muuta ilmoitti tukevansa uuden liiton perustamista. SNL:n puheenjohtajaksi valittiin Yrjö Lahtinen. SSN:n Nuori Työläinen, jota ei ollut lakkautettu, hyväksyttiin uuden liiton äänenkannattajaksi. SNL:n toiminta käynnistyi nopeasti. Kesällä luotiin piirijärjestöt kaikkialle missä niitä oli ollut SSN:llä. Heinäkuun lopussa 1923 liittoon kuului 117 osastoa ja 6 194 jäsentä. Äänenkannattajan levikki oli noin 20 000. Syksyllä toiminta kuitenkin vaikeutui niin sanotun elokuun leikkauksen seurauksena. Satoja vasemmistolaisia aktivisteja vangittiin ja joukossa oli monia johtavia nuorisoliiton toimijoita. Nuori Työläinen lakkautettiin, mutta sen tilalla alkoi 5. lokakuuta ilmestyä "kaunokirjallinen" Liekki.
Viranomaiset kieltäytyivät loppuvuonna 1923 rekisteröimästä Suomen sosialistista nuorisoliittoa muotoseikkoihin vedoten, mutta jo 2. joulukuuta kokoontuivat helsinkiläiset nuoret perustamaan uutta järjestöä. Nimestä jätettiin pois sana Suomen ja sääntöjä sekä ohjelmaa yksinkertaistettiin. SNL päätti alkaa tehdä yhteistyötä Työväen Sivistysliiton, Työväen Raittiusliiton ja Työväen Järjestönuorten Liiton kanssa. Puheenjohtajaksi valittiin Aleksander Allila.
Kesäkuussa 1924 SNL alkoi julkaista Liekin ohella Nuorisoliitto-nimistä äänenkannattajaa. Liitolla oli tuolloin 125 osastoa ja noin 5 000 jäsentä. Syksyllä 1925 määrä oli noussut 193 osastoon ja noin 6 500 jäseneen. Vuodenvaihteessa 1926 jäseniä oli jo yli 10 000. SNL julkaisi myös kevätlehteä Rynnäkköön sekä joululehteä Nuoren Työläisen Joulu.
Vuonna 1925 SNL järjesti muun muassa Marianpäivä-juhlat, joilla pyrittiin ohjaamaan nuorisoa pois uskontojen vaikutuspiiristä. Liitto osallistui myös esimerkiksi vappu-, kieltolaki- ja punaorpotapahtumiin sekä presidentin- ja kunnallisvaalikampanjoihin.
Marraskuun leikkaus
Viranomaiset pyrkivät vaikeuttamaan järjestön toimintaa ja monilla paikkakunnilla estettiin kaikenlaisten tilaisuuksien, kuten iltamien, järjestäminen. Talvella 1925 pidätettiin SNL:n sihteeri Vilho Nokireki ja poliisit tutkivat liiton toimiston. 9.–10. lokakuuta 1925 järjestettiin Turussa I maatakäsittävät sosialistiset nuorisopäivät.
Marraskuun leikkauksena tunnetussa operaatiossa 7. marraskuuta 1925 viranomaiset vangitsivat eri puolilla Suomea kymmeniä SNL:n aktiiveja, joita ilmoitettiin syytettävän valtiopetoksen valmistelusta sekä muun muassa osallistumisesta KNI:n toimintaan ja 1923 lakkautetun SSN:n toiminnan jatkamiseen. Oikeudenkäynti alkoi Turun lääninvankilassa 10. helmikuuta 1926. Monet syytetyt pitivät varsin railakkaita puolustuspuheita, joissa he pyrkivät osoittamaan tuomioidensa luokkaluonteen. Tuomiot tapauksessa luettiin 29. kesäkuuta ja vankeusrangaistuksen sai 45 nuorta. Kuultuaan päätöksestä tuomitut ryhtyivät laulamaan kovaäänisesti Kansainvälistä. Lyhyempiä vankeusrangaistuksia saaneet joutuivat vankilaan vasta myöhemmin, kun korkein oikeus 1927 vahvisti rangaistukset.
SNL:n toiminta häiriöityi pahasti eikä uutta julkista järjestöä nähty kannattavaksi projektiksi. Tähän kehitykseen vaikutti myös 1925 SKP:n viralliseksi nuorisojärjestöksi perustettu, KNI:n jäsenjärjestö, maanalaisesti toiminut Suomen kommunistinen nuorisoliitto (SKNL), jonka toimintaan SNL:n aktiiveja siirtyi.
Chortitzer Mennonite Conference
Chortitzer Mennonite Conference on mennoniittakirkko Länsi-Kanadassa. Vuonna 2006 sillä oli 1650 jäsentä ja 13 seurakuntaa.